(เสียงดนตรี)
สำหรับใครก็ตามที่เคยไป หรืออาศัยอยู่ในมหานครนิวยอร์ค
ภาพเหล่านี้อาจเริ่มที่จะดูคุ้นเคย
นี่คือ เซ็นทรัลพาร์ค (Central Park)
หนึ่งในสถานที่สาธารณะ ที่ถูกออกแบบมา
อย่างงดงามที่สุดในอเมริกา
แต่สำหรับคนที่ยังไม่เคยไปที่นั่น
ภาพเหล่านี้ไม่สามารถแสดง
ให้เข้าใจว่า เซ็นทรัลพาร์ค เป็นอย่างไรได้อย่างแจ่มชัด
คุณต้องไปที่นั่นด้วยตัวเอง
ดนตรีก็เช่นเดียวกันครับ
พี่ชายของผม และตัวผมเอง ได้แต่งท่วงทำนองบทเพลง
สำหรับ เซ็นทรัลพาร์ค โดยเฉพาะ
(เสียงดนตรี)
ผมอยากพูดถึงเกี่ยวกับงานชิ้นนี้อีกสักหน่อย
ผลงานที่พี่ชายของผม เฮยส์ และผม ร่วมกันสร้าง
นั่นคือพวกผม พวกเราทั้งคู่เลยครับ
สำหรับแนวคิดที่พวกผม ร่วมกันพัฒนาตลอดหลายปีที่ผ่านมา
คือแนวคิดที่ว่าด้วย ดนตรีที่เชื่อมโยงกับสถานที่ (location-aware music)
ครับ พี่ชายของผม และผม เป็นนักดนตรี
อีกทั้งยังเป็นโปรดิวเซอร์
พวกเราได้ทำงานร่วมกันมาตั้งแต่
จะว่าไป ก็ตั้งแต่เด็กๆเลยครับ
แต่เมื่อเร็วๆนี้ พวกผมมีความสนใจมากขึ้นเรื่อยๆ
เกี่ยวกับโครงการ ที่ศิลปะ
และเทคโนโลยี มาพบเจอกัน
ตั้งแต่การสร้าง เสียงสำหรับภาพ
และสำหรับวีดิทัศน์
ไปจนถึง การสร้างคอนเสิร์ตรูปแบบอินเตอร์แอคทีฟ
แต่ในวันนี้ ผมอยากเน้นเกี่ยวกับแนวคิด
ที่ว่าด้วย งานประพันธ์สำหรับสถานที่
แต่ก่อนที่ผมจะลงรายละเอียดลึกไปกว่านั้น
ขอให้ผมได้เล่าอีกสักเล็กน้อยว่า
พวกผมเริ่มสร้างแนวคิดที่ว่านี้มาอย่างไรนะครับ
พี่ชายของผม และผมเคยอาศัยอยู่ในมหานครนิวยอร์ค
เมื่อตอนที่ศิลปิน Christo และ Jeanne-Claude
สร้างศิลปะร่วมสมัยชื่อว่า เดอะ เกตส์ (The Gates)
ในเซ็นทรัล พาร์ค
ประติมากรรมสีสันสดใสนับร้อย
ถูกนำมาตกแต่งสวนแห่งนั้นอยู่หลายอาทิตย์
ซึ่งมองดูแล้วไม่เหมือนกับ
ในนิทรรศการทั่วๆไป
บนฝาผนังห้องแสดงผลงานศิลปะ หรือในพิพิธภัณฑ์
ผลงานเหล่านั้นได้ซึมซาบ สื่อสาร
กับสถานที่นั้นๆ
ในหลายแง่มุมด้วยกัน ที่ทำให้ เดอะ เกทส์
เป็นผลงาน ชิ้นโบว์แดง
ของการออกแบบที่น่าทึ่ง จาก Frederick Olmsted
และนี่เอง คือประสบการณ์
ที่อยู่ในความทรงจำของพวกผม และหลายปีต่อจากนั้น
พี่ชายและผมได้ย้ายกลับไปอาศัย ณ กรุงวอชิงตัน ดี ซี
พวกเราเริ่มถามว่า
มันจะเป็นไปได้ไหม
ที่เราจะทำอย่าง เดอะ เกทส์
ที่ตอบสนองต่อสภาพพื้นที่ของสวน
โดยการเเต่งบทเพลงให้แก่ภูมิทัศน์นั้น
ซึ่งนั่นก็ได้นำพวกผมมาสู่จุดนี้ครับ
(เสียงดนตรี)
ในวัน Memorial Day [วันที่ระลึกถึงทหารที่เสียชีวิตเพื่อประเทศชาติ]
พวกเราได้ออกอัลบั้มที่รู้สำนึกถึงสถานที่ ชื่อว่า "เดอะ เนชันนอล มอลล์" (The National Mall)
นำเสนออกมาในรูปแบบ ของแอพพลิเคชันบนมือถือ อย่างเดียวเท่านั้น
ซึ่งจะใช้ระบบ GPS
ในการบอกตำแหน่งของสวนทั้งหมด
ในกรุงวอชิงตัน ดี ซี บ้านเกิดของพวกผม
บทเพลงหลายร้อยท่วงทำนอง
ได้ถูกโยงไว้กับตำแหน่งของสถานที่ทั้งหมดในสวน
เพื่อที่ว่าในระหว่างที่ผู้ฟังกำลังเดินไปยังส่วนต่างๆ ของสวน
บทเพลงก็จะค่อยๆ ปรากฏออกมา
นี่ไม่ใช่แค่รายการเพลง
ที่สร้างขึ้นมาเพื่อสวนนั้นๆ
หากแต่เป็น กลุ่มของท่วงทำนอง และจังหวะ ที่มีความแตกต่างกัน
ซึ่งจะประสานกัน เฉกเช่นชิ้นส่วนต่างๆของปริศนา
และผสมผสานกลมกลืนกันอย่างลงตัว
โดยอาศัยการเลือกของผู้ฟังว่าได้ไปตรงไหนของสวน
ซึ่งก็เปรียบเสมือน
อัลบั้มที่คุณเลือกการผจญภัยของคุณเอง
เรามาดูให้ลึกลงไปอีกนิดนะครับ
มาดูที่ตัวอย่างนี้กัน
เราใช้แอพพลิเคชัน
ในระหว่างที่กำลังเดินไปสู่อาณาเขต
รอบๆ อนุสาวรีย์วอชิงตัน
คุณจะได้ยินเสียงของเครื่องดนตรีที่ค่อยๆ ดังขึ้น
ซึ่งได้นำทางให้แก่เมโลตรอน [เครื่องดนตรีชนิดหนึ่ง]
มาขับขานท่วงทำนองเรียบๆ
ซึ่งต่อมาถูกผสานเข้ากับเสียง ที่ครอบคลุมไปทั่วของไวโอลิน
เมื่อเดินต่อไป กลุ่มประสานเสียงทั้งหมดก็มารวมตัวกัน
จนกว่าคุณจะไปถึงจุดสูงสุดของเนินเขา
และคุณจะได้ยินเสียงของกลอง และพลุ
และเสียงต่างๆอีกมากมายมหาศาล
ราวกับว่าเสียงเหล่านี้แผ่กระจายออกมา
จากเสาหินรูปเหลี่ยมมหึมาแท่งนี้
ที่อยู่ตรงใจกลางของสวน
ถ้าคุณเดินสวนทางกลับไป
ทุกอย่างจะเกิดขึ้นในลักษณะตรงกันข้าม
และหากคุณเดินออกจากเขตของสวนไป
บทเพลงแห่งสวน ก็จะค่อยๆ เลือนหายไปอย่างช้าๆ
จนในที่สุด ปุ่มเล่นเพลง ก็จะหายไป
บางครั้งพวกผมได้รับการติดต่อ จากผู้คนจากอีกมุมหนึ่งของโลก
ที่ไม่สามารถเดินทางมาอเมริกาได้
แต่อยากฟังท่วงทำนองดนตรีเหล่านี้
ครับ มันออกจะต่างไปจากอัลบั้มทั่วๆ ไป
พวกผมยังไม่สามารถตอบรับคำขอเหล่านี้ได้
เวลาที่พวกเขาขอซีดี หรือ MP3
เราไม่สามารถทำให้ได้จริงๆ
เหตุผลหลักก็คือ
นี่ไม่ใช่แอพพลิเคชันเพื่อส่งเสริมการขาย
มันไม่ใช่เกมส์
ที่ถูกสร้างขึ้นเพื่อส่งเสริมการขายอัลบั้ม
ในกรณีนี้ แอพพลิเคชันคือ ผลงานการประพันธ์ต้องตัวของมันเอง
สถาปัตยกรรมของภูมิทัศน์
เป็นอันหนึ่งอันเดียวกัน กับบทเพลงที่ผู้ฟังได้สัมผัส
หกเดือนต่อมา เราได้สร้างอัลบัมที่เชื่อมโยงกับสถานที่ขึ้นมาอีก
สำหรับ เซ็นทรัล พาร์ค
สวนที่มีขนาดเป็นสองเท่าของ เดอะ เนชันนัล มอลล์
ท่วงทำนองครอบคลุมตั้งแต่ Sheep's Meadow [ทุ่งหญ้าใน เซ็นทรัล พาร์ค]
ไปจนถึง the Ramble of the Reservoir
ขณะนี้ พี่ชายของผม และตัวผม กำลังพยายามทำ
โครงการสำหรับทั่วประเทศ
เมื่อฤดูใบไม้ผลิที่แล้ว พวกเราได้เริ่มโครงการ
ที่สแตนฟอร์ด
ภาคคณะสื่อศิลปะเชิงทดลอง นี่เอง
เราได้สร้างอัลบัมที่เชื่อมโยงกับสถานที่ ที่ใหญ่ที่สุดในปัจจุบัน
ซึ่งครอบคลุมพื้นที่ทั้ง ทางหลวงหมายเลข 1
บนชายฝั่งแปซิฟิกนี่เอง
แค่สิ่งที่เรากำลังทำอยู่นี้ ซึ่งก็คือ ผสมผสาน GPS เข้าด้วยกันกับดนตรี
เป็นเพียงแนวคิดเดียว
แต่แนวคิดนี้ได้สื่อไปถึงวิสัยทัศน์ที่ใหญ่กว่านั้น
สำหรับอุตสาหกรรมเพลง ที่ยังต้องดิ้นรนในบางครั้ง
ที่จะหาที่สำหรับตัวเองในยุคดิจิทัลนี้
เพื่อที่พวกเขาจะได้เริ่มมองเห็นเทคโนโลยีใหม่ๆ
ที่ไม่ใช่เพียงแค่เพิ่มลูกเล่นใหม่ๆ
ให้กับโมเดลเพลงในปัจจุบัน
แต่เพื่อสร้างสรรค์วิธีใหม่ๆ แบบพลิกโฉม
สำหรับผู้คนที่จะเข้ามามีส่วนร่วม
และประสบการณ์ใหม่ๆ ของเสียงเพลง
ขอบคุณครับ
(เสียงปรบมือ)